

**LIETUVOS RESPUBLIKOS energetikos MINISTRAS**

**ĮSAKYMAS**

**dėl LIETUVOS RESPUBLIKOS ENERGETIKOS MINISTRO 2014 M. GRUODŽIO 2 D. ĮSAKYMO NR 1-298 „DĖL 2014–2020 m. europos sąjungos fondų investicijų veiksmų programos prioriteto įgyvendinimo priemonių įgyvendinimo plano patvirtinimo“ PAKEITIMO**

2015 m. balandžio 22 d. Nr. 1-108

Vilnius

1. P a k e i č i u Lietuvos Respublikos energetikos ministro 2014 m. gruodžio 2 d. įsakymą Nr. 1-298 „Dėl 2014–2020 m. Europos Sąjungos fondų investicijų veiksmų programos prioriteto įgyvendinimo priemonių įgyvendinimo plano patvirtinimo“ ir jį išdėstau nauja redakcija:

**„LIETUVOS RESPUBLIKOS ENERGETIKOS MINISTRAS**

**ĮSAKYMAS**

**DĖL 2014–2020 M. EUROPOS SĄJUNGOS FONDŲ INVESTICIJŲ VEIKSMŲ PROGRAMOS PRIORITETO ĮGYVENDINIMO PRIEMONIŲ ĮGYVENDINIMO PLANO PATVIRTINIMO**

Vadovaudamasis Atsakomybės ir funkcijų paskirstymo tarp institucijų, įgyvendinant 2014– 2020 metų Europos Sąjungos struktūrinių fondų investicijų veiksmų programą, taisyklių, patvirtintų Lietuvos Respublikos Vyriausybės 2014 m. birželio 4 d. nutarimu Nr. 528 „Dėl Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą, patvirtinimo“, 6.2.3 papunkčiu ir 2014–2020 metų Europos Sąjungos fondų investicijų veiksmų programos administravimo taisyklių, patvirtintų Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo“, 119 papunkčiu,

t v i r t i n u pridedamus:

1. 2014–2020 m. Europos Sąjungos fondų investicijų veiksmų programos prioriteto įgyvendinimo priemonių įgyvendinimo planą;

2. 2014–2020 m. Europos Sąjungos fondų investicijų nacionalinių stebėsenos rodiklių skaičiavimo aprašą.“

2. P a k e i č i u nurodytuoju įsakymu patvirtinto 2014–2020 m. Europos Sąjungos fondų investicijų veiksmų programos prioriteto įgyvendinimo priemonių įgyvendinimo plano I skyrių ir papildau jį 2 skirsniu:

„**ANTRASIS SKIRSNIS**

**VEIKSMŲ PROGRAMOS PRIORITETO ĮGYVENDINIMO PRIEMONĖ** **NR. 04.3.2-LVPA-K-102 „ŠILUMOS TIEKIMO TINKLŲ MODERNIZAVIMAS IR PLĖTRA“**

**1. Priemonės aprašymas**

|  |
| --- |
| 1.1. Priemonės įgyvendinimas finansuojamas Sanglaudos fondo lėšomis. |
| 1.2. Įgyvendinant priemonę, prisidedama prie uždavinio *„Padidinti energijos vartojimo efektyvumą šilumos tiekimo srityje ir namų ūkiuose“*įgyvendinimo. |
| **1.3. Remiamos veiklos:**  1.3.1. Centralizuotai tiekiamos šilumos tinklų plėtra;  1.3.2. Centralizuotai tiekiamos šilumos tinklų modernizacija šilumos perdavimo nuostolių mažinimui, tinklų darbo patikimumo didinimui. |
| **1.4. Galimi pareiškėjai:**  1.4.1. Projektus pagal priemonę įgyvendina juridiniai asmenys, valdantys šilumos tinklus nuosavybės ar kita teise (nuomos, patikėjimo, panaudos ar kt.) ir turintys šilumos tiekimo licencijas.  *1.5. Netaikoma.*  *1.6. Netaikoma.*  *1.7. Netaikoma.* |

**2. Priemonės finansavimo forma**

|  |
| --- |
| 2.1. negrąžinamoji subsidija.  2.2. *Netaikoma.* |

**3. Projektų atrankos būdas**

|  |
| --- |
| Projektų konkursas. |

**4. Atsakinga įgyvendinančioji institucija**

|  |
| --- |
| Viešoji įstaiga Lietuvos verslo paramos agentūra. |

**5. Reikalavimai, taikomi priemonei atskirti nuo kitų iš ES bei kitos tarptautinės finansinės paramos finansuojamų programų priemonių**

Papildomi reikalavimai netaikomi.

**6. Priemonės įgyvendinimo stebėsenos rodikliai**

|  |  |  |  |  |
| --- | --- | --- | --- | --- |
| Stebėsenos rodiklio kodas | Stebėsenos rodiklio pavadinimas | Matavimo vienetas | Tarpinė reikšmė 2018 m. gruodžio 31 d. | Galutinė reikšmė 2023 m. gruodžio 31 d. |
| R.S.318 | „Transportavimo bei paskirstymo nuostoliai šilumos tinkluose“ | Tūkst. tne | 123 | 113 |
| P.S.318 | „Šilumos vartotojai, kuriems šiluma tiekiama patikimiau ir pagerėjo tiekimo kokybė“ | Asmenys | 160 000 | 660 000 |
| P.S.319 | „Modernizuoti centralizuoto šilumos tiekimo tinklai“ | km | 150 | 600 |
| P.N.101 | „Naujai nutiesti centralizuoto šilumos tiekimo tinklai“ | km | 4 | 8 |
| P.N.102 | „Transportavimo bei paskirstymo nuostolių sumažėjimas modernizuotuose centralizuoto šilumos tiekimo tinkluose“ | MWh | 39 500 | 138 000 |

**7. Priemonės finansavimo šaltiniai**

(eurais)

| Projektams skiriamas finansavimas | | Kiti projektų finansavimo šaltiniai | | | | |
| --- | --- | --- | --- | --- | --- | --- |
| ES struktūrinių fondų lėšos – iki | Nacionalinės lėšos | | | | | |
| Lietuvos Respublikos valstybės biudžeto lėšos – iki | Projektų vykdytojų lėšos | | | | |
| Iš viso – ne mažiau kaip | Lietuvos Respublikos valstybės biudžeto lėšos | Savivaldybės biudžeto lėšos | Kitos viešosios lėšos | Privačios lėšos |
| 1. Priemonės finansavimo šaltiniai, neįskaitant veiklos lėšų rezervo ir jam finansuoti skiriamų lėšų | | | | | | |
| 57.924.004 | 0 | 57.924.004 | 0 | 0 | 0 | 57.924.004 |
| 2. Veiklos lėšų rezervas ir jam finansuoti skiriamos nacionalinės lėšos | | | | | | |
| 11.584.801 | 0 | 11.584.801 | 0 | 0 | 0 | 11.584.801 |
| 3. Iš viso | | | | | | |
| 69.508.804 | 0 | 69.508.804 | 0 | 0 | 0 | 69.508.804 |

“

Ūkio ministras, pavaduojantis

energetikos ministrą Evaldas Gustas

SUDERINTA

Lietuvos Respublikos finansų ministerijos

2015-03-30 raštu Nr. ((24.37)-5K-1425625)-5K-1427047-5K-1501735-6K-1502678

PATVIRTINTA

Lietuvos Respublikos energetikos ministro

2015 m. balandžio 22 d. įsakymu Nr. 1-108

**2014–2020 M. EUROPOS SĄJUNGOS FONDŲ INVESTICIJŲ NACIONALINIŲ**

**STEBĖSENOS RODIKLIŲ SKAIČIAVIMO APRAŠAS**

| **Rodiklio kodas** | **Rodiklio pavadinimas** | **Matavimo vienetai** | **Sąvokų apibrėžtys I SKYRIUS NACIONALINIAI PRODUKTO STEBĖSENOS RODIKLIAI** | **Apskaičiavimo tipas** | **Skaičiavimo būdas** | **Duomenų šaltinis** | **Pasiekimo momentas** | **Institucija** |
| --- | --- | --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 | 9 |
| P.N.101 | „Naujai nutiesti centralizuoto šilumos tiekimo tinklai“ | km | Šilumos tiekimas – centralizuotai pagamintos šilumos pristatymas ir pardavimas šilumos vartotojams (šaltinis: Lietuvos Respublikos šilumos ūkio įstatymas).  Šilumos tiekimo tinklas – įrenginių kompleksas, susidedantis iš vamzdynų, uždaromosios ir reguliuojamosios armatūros, siurblių, kontrolės ir matavimo prietaisų bei kitų įrenginių, skirtas šilumnešiui nuo šilumos šaltinių iki šilumą naudojančių objektų transportuoti (šaltinis: Šilumos tiekimo tinklų ir šilumos punktų įrengimo taisyklės, patvirtintos Lietuvos Respublikos energetikos ministro 2011 m. birželio 17 įsakymu Nr. 1-160 „Dėl Šilumos tiekimo tinklų ir šilumos punktų įrengimo taisyklių patvirtinimo“.  Naujo statinio statyba – statybos rūšis, kurios tikslas – statinių neužimtame žemės paviršiaus plote pastatyti statinį, atstatyti visiškai sugriuvusį, sunaikintą, nugriautą statinį (šaltinis: Lietuvos Respublikos statybos įstatymas). | Automatiškai apskaičiuojamas | Sumuojamas įgyvendinant projekto veiklas naujai nutiesto centralizuoto šilumos tiekimo tinklo sutartinis ilgis (kilometrais, sutartinių 100mm skersmens viengubų vamzdžių)  Sutartinių 100 mm skersmens viengubų vamzdžių ilgis apskaičiuojamas pagal formulę:  L = (d/100)\*l  kur:  - L – modernizuoto vamzdyno ilgis sutartiniais vienetais (km);  d-modernizuoto vamzdžio diametras (mm);  - l- modernizuoto vamzdžio ilgis (km) | Pirminiai šaltiniai: statybos užbaigimo patvirtinimo dokumentas (statybos užbaigimo aktas arba deklaracija apie statybos užbaigimą) (kopijos).  Antriniai šaltiniai: mokėjimo prašymai. | Stebėsenos rodiklis yra laikomas pasiektu, kai projekto veiklų įgyvendinimo pabaigoje pasirašomas statybos užbaigimo patvirtinimo dokumentas (statybos užbaigimo aktas arba deklaracija apie statybos užbaigimą). | Už stebėsenos rodiklio pasiekimą ir duomenų apie pasiektą stebėsenos rodiklio reikšmę teikimą antriniuose šaltiniuose yra atsakingas projekto vykdytojas |
| P.N.102 | „Transportavimo bei paskirstymo nuostolių sumažėjimas modernizuotuose centralizuoto šilumos tiekimo tinkluose“ | MWh | Šilumos tiekimas – centralizuotai pagamintos šilumos pristatymas ir pardavimas šilumos vartotojams (šaltinis: Lietuvos Respublikos šilumos ūkio įstatymas).  Šilumos tiekimo tinklas – įrenginių kompleksas, susidedantis iš vamzdynų, uždaromosios ir reguliuojamosios armatūros, siurblių, kontrolės ir matavimo prietaisų bei kitų įrenginių, skirtas šilumnešiui nuo šilumos šaltinių iki šilumą naudojančių objektų transportuoti (šaltinis: Šilumos tiekimo tinklų ir šilumos punktų įrengimo taisyklės, patvirtintos Lietuvos Respublikos energetikos ministro 2011 m. birželio 17 įsakymu Nr. 1-160 „Dėl Šilumos tiekimo tinklų ir šilumos punktų įrengimo taisyklių patvirtinimo“.  Modernizacija – susidėvėjusių šilumos tiekimo tinklų keitimas naujais, bei naujausių technologijų diegimas.  Šilumos nuostoliai– šiluma, iš vamzdynais tekančio šilumnešio patekusi į tuos vamzdynus supančią aplinką, kai ji tam specialiai neskirta (šaltinis: Šilumos tiekimo vamzdynų nuostolių nustatymo metodika, patvirtinta Lietuvos Respublikos ūkio ministro 2001 m. rugpjūčio 23 d. įsakymu Nr. 262 „Dėl Šilumos tiekimo vamzdynų nuostolių nustatymo metodikos patvirtinimo“. | Automatiškai apskaičiuojamas | Skaičiuojamas projekto vykdytojui atliekant skaičiavimus, pagal šilumos tiekimo vamzdynų nuostolių nustatymo metodiką, kuri yra patvirtinta Lietuvos Respublikos ūkio ministro 2001 m. rugpjūčio 23 d. įsakymu Nr. 262 „Dėl Šilumos tiekimo vamzdynų nuostolių nustatymo metodikos patvirtinimo“. | Pirminiai šaltiniai:  projekto vykdytojo skaičiavimai (ataskaita).  Antriniai šaltiniai: mokėjimo prašymai. | Stebėsenos rodiklis yra laikomas pasiektu, kai projekto veiklų įgyvendinimo pabaigoje projekto vykdytojas apskaičiuoja pasiektą stebėsenos rodiklio reikšmę. | Už stebėsenos rodiklio pasiekimą ir duomenų apie stebėsenos rodiklio pasiekimą teikimą antriniuose šaltiniuose yra atsakingas projekto vykdytojas |